b'\n_START_ARTICLE_\nAngelo Secchi\n_START_SECTION_\nBiografie\n_START_PARAGRAPH_\nS-a n\xc4\x83scut \xc3\xaen Reggio Emilia, unde a studiat la Gimnaziul iezuit. La v\xc3\xa2rsta de 16 ani, el a intrat \xc3\xaen ordinul iezuit din Roma. El a continuat studiile la Colegiul Roman unde a dovedit mari abilit\xc4\x83\xc8\x9bi \xc8\x99tiin\xc8\x9bifice. \xc3\x8en 1839, el a fost numit tutore de matematic\xc4\x83 \xc8\x99i fizic\xc4\x83 la Colegiul Roman. \xc3\x8en 1841, el a devenit profesor de fizic\xc4\x83 la Colegiul iezuit din Loreto. \xc3\x8en 1844 a \xc3\xaenceput studiile teologice la Roma \xc8\x99i a fost hirotonit preot pe 12 septembrie 1847. \xc3\x8en 1848, ca urmare a Revolu\xc8\x9biei romane, iezui\xc8\x9bii au trebuit s\xc4\x83 plece la Roma. Secchi \xc8\x99i-a petrecut urm\xc4\x83torii doi ani \xc3\xaen Regatul Unit, la Colegiul Stonyhurst, \xc8\x99i \xc3\xaen Statele Unite, unde a predat o vreme la Universitatea Georgetown din Washington, DC. El \xc8\x99i-a luat aici doctoratul \xc3\xaen teologie. _NEWLINE_\xc3\x8en timpul \xc8\x99ederii sale \xc3\xaen America, el s-a \xc3\xaent\xc3\xa2lnit cu comandantul Matthew Fontaine Maury, primul director al Observatorului Naval al Statelor Unite de la Washington. A studiat cu Maury \xc8\x99i a corespondat cu el mai mul\xc8\x9bi ani. _NEWLINE_El s-a \xc3\xaentors la Roma \xc3\xaen 1850. La recomandarea colegului s\xc4\x83u Francesco de Vico, el a devenit \xc8\x99ef pe via\xc8\x9b\xc4\x83 al Observatorului Colegiului la 32 de ani. _NEWLINE_Pozi\xc8\x9bia lui a fost contestat\xc4\x83 dup\xc4\x83 1870, c\xc3\xa2nd Statele Papale din jurul Romei au fost preluate de c\xc4\x83tre Regatul Italiei. \xc3\x8en 1873, Colegiul a fost declarat proprietate a guvernului italian. C\xc3\xa2nd guvernul a \xc3\xaencercat s\xc4\x83 preia controlul \xc8\x99i asupra Observatorului, P\xc4\x83rintele Secchi a protestat viguros \xc8\x99i a amenin\xc8\x9bat s\xc4\x83 p\xc4\x83r\xc4\x83seasc\xc4\x83 Observatorul pentru una din multele pozi\xc8\x9bii care \xc3\xaei erau oferite de c\xc4\x83tre observatoarele din alte \xc8\x9b\xc4\x83ri. El a primit pozi\xc8\x9bii importante \xc8\x99tiin\xc8\x9bifice \xc8\x99i multe demnit\xc4\x83\xc8\x9bi politice din partea guvernului italian, dar a refuzat datorit\xc4\x83 loialit\xc4\x83\xc8\x9bii sale fat\xc4\x83 de Pap\xc4\x83. Guvernul regal nu a mai \xc3\xaendr\xc4\x83znit s\xc4\x83 se amestece \xc8\x99i a r\xc4\x83mas director._NEWLINE_A murit \xc3\xaen 1878 la v\xc3\xa2rsta de 59 de ani.\n_START_SECTION_\nAlte lucr\xc4\x83ri (\xc8\x99tiin\xc8\x9b\xc4\x83 \xc8\x99i tehnic\xc4\x83)\n_START_PARAGRAPH_\nAngelo Secchi a fost activ \xc3\xaen oceanografie, meteorologie, fizic\xc4\x83 \xc8\x99i astronomie. El a inventat discul Secchi, care este utilizat pentru a m\xc4\x83sura transparen\xc8\x9ba apei \xc3\xaen oceane \xc8\x99i \xc3\xaen lacuri. A f\xc4\x83cut studii climatice ale ora\xc8\x99ului Roma \xc8\x99i a inventat un meteorograf pentru \xc3\xaenregistrarea convenabil\xc4\x83 a mai multe categorii de date meteo. El a studiat, de asemenea, aurora boreal\xc4\x83 \xc8\x99i efectele fulgerului \xc8\x99i a investigat ce cauzeaz\xc4\x83 grindina.\n_START_SECTION_\nDenumiri\n_START_PARAGRAPH_\nCraterul lunar Secchi \xc8\x99i craterul mar\xc8\x9bian Secchi sunt denumite dup\xc4\x83 el. _NEWLINE_Dou\xc4\x83 nave spa\xc8\x9biale STEREO (Solar TErrestrial RElations Observatory) poart\xc4\x83 fiecare asupra sa un instrument numit SECCHI (Sun Earth Connection Coronal and Heliospheric Investigation).'